Tulen kosketus sytyttää. Aiheena on rukoustaistelu.
Historiassa puhutaan paljon Suomen herätyksistä, -
ja voidaan sanoa myös, että kaikkiin niihin on alussa, -
ennen näitä herätyksiä, liittynyt hyvin voimallista rukousta.
Miten se on tapahtunut? Yksin ne ihmiset, jotka silloin rukoilivat, -
ovat tienneet, mistä he saivat voiman tuohon rukoukseen.
Kun Apostolien teoissa tapahtui sellaista taistelua, -
joissa ihmisiä kovistellaan sanoista ja teoista niin, -
ettei sellaista saa tehdä, mitä he tekivät, niin se taistelu on erilaista.
Nimittäin Apostolien tekojen neljännessä luvussa -
tulee toisella tavalla esiin se, -
mitä ehkä Suomen herätysrukouksissa voi tulla tai on tähän mennessä tullut.
Neljännen luvun 13. jakeesta eteenpäin.
"Mutta kun he näkivät Pietarin ja Johanneksen rohkeuden -
ja havaitsivat heidän olevan koulun- käymättömiä ja oppimattomia miehiä, -
he ihmettelivät; ja he tunsivat heidät niiksi, -
jotka olivat olleet Jeesuksen kanssa.
Ja nähdessään parannetun miehen seisovan heidän kanssansa -
he eivät voineet mitään vastaansanoa, -
vaan käskettyään heidän astua ulos neuvostosta -
he pitivät keskenänsä neuvoa ja sanoivat: -
'Mitä me teemme näille miehille?
Sillä että heidän kauttansa on tapahtunut ilmeinen ihme, -
sen kaikki Jerusalemin asukkaat tietävät, emmekä me voi sitä kieltää.
Mutta ettei se leviäisi laajemmalle kansaan, niin kieltäkäämme ankarasti -
heitä enää tähän nimeen puhumasta yhdellekään ihmiselle.'"
Hyvin erikoista. Kun ihme tapahtui...
Jeesuksen aikanahan ihmeitä tapahtui, ja osin sen takia Häntä vastustettiin.
Ja tämä jatkuu edelleen: "Niin he kutsuivat heidät -
ja kielsivät heitä mitään puhumasta ja opettamasta Jeesuksen nimeen.
Mutta Pietari ja Johannes vastasivat heille ja sanoivat: -
Päättäkää itse, onko oikein Jumalan edessä -
kuulla teitä enemmän kuin Jumalaa; mutta me emme voi olla puhumatta -
siitä, mitä olemme nähneet ja kuulleet'."
Kaikki tämä voisi sopia tähänkin aikaan, -
sillä Jumala toimii seurakunnassaan hyvin paljon, -
mutta se jää usein seurakunnan sisälle.
Julkisuus on tavallaan laajalti sellaista, -
että näitä Jumalan ihmeitä varotaan tuomasta esiin.
Tai sitten yleinen media jotenkin jännittää niin, -
että ne eivät pääse julkisuuteen.
Tämä jatkuu edelleen: "Niin he uhkasivat heitä vielä enemmän -
ja päästivät heidät, koska eivät kansan tähden keksineet, -
miten rangaista heitä, sillä kaikki ylistivät Jumalaa siitä, -
mikä tapahtunut oli. Sillä sivu neljänkymmenen -
oli jo vuosiltaan se mies, jossa tämä parantumisen ihme oli tapahtunut.
Ja päästyään vapaiksi he menivät omiensa tykö -
ja kertoivat kaiken, mitä ylipapit ja vanhimmat olivat heille sanoneet."
Tuo asioiden jakaminen tuolla tavoin, että he joutuivat koko ajan taisteluun.
Tuosta joukosta, jonka luokse he tulivat, puhutaan hyvin erikoisesti.
"Sen kuultuansa he yksimielisesti korottivat äänensä Jumalan puoleen -
ja sanoivat: 'Herra, sinä, joka olet tehnyt taivaan ja maan ja meren -
ja kaikki, mitä niissä on! Sinä, joka Pyhän Hengen kautta, -
isämme Daavidin, sinun palvelijasi, suun kautta, olet puhunut: -
'Miksi pakanat pauhaavat ja kansat turhia ajattelevat?
Maan kuninkaat nousevat, ja ruhtinaat kokoontuvat yhteen -
Herraa ja hänen Voideltuansa vastaan.'
Sillä totisesti, tässä kaupungissa kokoontuivat sinun pyhää Poikaasi -
Jeesusta vastaan, jonka sinä olet voidellut, -
sekä Herodes että Pontius Pilatus -
pakanain ja Israelin sukukuntain kanssa, tekemään kaiken, -
minkä sinun kätesi ja päätöksesi oli edeltämäärännyt tapahtuvaksi.'"
Ne perustelut, joilla heitä vastustettiin, -
olivat oikeastaan samat perustelut kuin Herralla Jeesuksella.
Ja edelleen täällä tuo heidän vastineensa -
oli vedota Jumalan todellisuuteen ja suuruuteen, -
ikään kuin siihen, että vastustajat eivät voi Jumalaa vastustaa.
Ja edelleen jatkuu: "'Ja nyt, Herra, katso heidän uhkauksiansa -
ja anna palvelijaisi kaikella rohkeudella puhua sinun sanaasi; -
ja ojenna kätesi, niin että sairaat parantuvat ja tunnustekoja -
ja ihmeitä tapahtuu sinun pyhän Poikasi Jeesuksen nimen kautta.'
Ja kun he olivat rukoilleet, vapisi se paikka, jossa he olivat koolla, -
ja he tulivat kaikki Pyhällä Hengellä täytetyiksi -
ja puhuivat Jumalan sanaa rohkeasti.
Ja uskovaisten suuressa joukossa oli yksi sydän ja yksi sielu; -
eikä kenkään heistä sanonut omaksensa mitään siitä, -
mitä hänellä oli, vaan kaikki oli heillä yhteistä.
Ja apostolit todistivat suurella voimalla Herran Jeesuksen -
ylösnousemuksesta, ja suuri armo oli heillä kaikilla."
Ystävä, uskovat voivat monesti kokea -
sellaista pelonomaisuutta vastustajan edessä.
Tässä näkyykin, että tilanne on aivan toisenlainen.
He olivat kokeneet Jeesuksen ylösnousemuksen kuolleista -
ja nähneet nuo Jeesuksen kautta tapahtuneet ihmeet, -
ja Jeesus oli valtuuttanut opetuslapset -
tekemään samoja ihmeitä Hänen nimensä kunniaksi.
Ja Pyhä Henki oli antanut heihin tuon rohkeuden ja yksimielisyyden -
juuri niin kuin Jeesus oli ylimmäis- papillisessa rukouksessaan pyytänyt, -
että he yhtä olisivat, niin kuin Hän on Isässä ja Isä Hänessä, -
että hekin heissä olisivat. Tuo kaikki toteutui täysin, -
kun vastustaja vastusti heitä tiukasti.
Ja kaikki tämä, mitä tässä on nyt luettu, -
ehkä se on lopunaikoina totta monissa maissa, joissa kristittyjä vainotaan.
Siitä huolimatta he jatkavat Herran Jeesuksen seuraamista -
ja Jumalan valtakunnan eteenpäin viemistä, -
vaikka siinä olisi suuri vaara joutua vangituksi tai teloitetuksi.
Se, kuinka Pyhä Henki heitä täytti, on hyvin erikoista, -
sillä olisi luullut, että heillä olisi ollut sydämessä suurikin pelko.
Jumala heidät vahvisti, ja antoihan Jeesuskin todistuksen, -
että silloin kun joutuu esivallan eteen, -
niin ei pidä ennakkoon ahdistua tai peljätä, -
vaan avata suunsa, niin Jumala täyttää ajatukset -
ja suusta tulevat ne sanat, joiden Jumala tahtoo tulevan.
Hyvin erikoisia asioita on kyllä aina tapahtunut, -
nimittäin silloin kun Australiassa on ollut herätys kauan sitten, -
niin siellä oli useita vuosia kestänyt rukouskampanja.
Eli rukoilijoiden ryhmiä tuli toisensa perään, -
ja taas seuraava ryhmä toisen ryhmän jälkeen.
Sillä tavalla ryhmät rukoilivat toistensa perään -
ainakin pari vuotta ympäri vuorokauden.
Eli jokaisella oli tietyt tuntimäärät, ja taas tuli uusi ryhmä.
Ja tiedän kerrottavan, olen lukenut siitä vuosia sitten, mutta muistan, -
kuinka suuria ihmeitä tapahtui siinä herätyksessä, -
jonka tuo jatkuva rukous, Jumalan puoleen kääntyminen, sai aikaan.
Monet rukoilijat rukoilivat kerralla vahvistaen toistensa rukousta, -
ja silloin Pyhä Henki tietysti tulee siihen mukaan.
Siellä tapahtui sellaisiakin ihmeitä, että jos käsi oli katkennut poikki, -
niin siihen kasvoikin tilalle terve käsi.
Tapahtui monia vastaavia ihmeitä niin kuin tämäkin tässä, -
että kukaan ei voinut sanoa vastaan, sillä ihme oli kaikkien tiedossa.
Ja tuo todistus maailman edessä, että ihmeitä tapahtuu tänäkin päivänä, -
voisi olla monesti vastustamisen arvoinen asia niille, -
jotka eivät kristinuskoa oikein hyväksy.
Olen joskus isossakin tilaisuudessa kysynyt, kuinka moni voisi sanoa, -
että heille on tapahtunut yllättävä, Jumalan antama parantuminen, -
ja hyvin moni on nostanut kätensä. En tarkentanut niitä sen enempää, -
voihan ihminen ajatella, että jos kuume loppuu, se on Jumalan ihme, ja onkin.
Esimerkkinä eräs sellainen tilanne, -
että minulla oli kaksi päivää ja yötä ollut hyvin voimakas yskä.
Muistan, että ylä- ja alakerran ja eri seinien takana -
ihmiset varmasti yöllä heräilivät, kun en voinut pidättää tuota yskää.
No, kolmantena päivänä tulikin sitten kuumetta.
Sellainen 38,9 astetta oli kuumetta.
Ja siinä yhteydessä, kun ystävä soitti minulle, -
että tuletko ylihuomenna seurakunnan rukouspiiriin, -
sanoin, että enhän minä voi tulla tuota flunssaa siellä levittämään, -
vaan olen mieluummin kotona.
Siinä rukouksen ja puhelun aikana hän sanoi: "Etkö sinä usko?"
Minä jouduin vähän sellaiseen ihmeelliseen ajatusmaailmaan, -
että pitäisikö minun uskoa, ettei tuota kuumetta ja yskää ole olemassa?
Hän sitoi kuumeen Jeesuksen nimessä, -
nuhteli sitä ja käski sen väistyä.
Ja juuri ennen sitä puhelua -
olin nähnyt omassa kuumemittarissani, että se kuume on totta.
Ja tietysti tuossa tilanteessa, heti sen rukouksen jälkeen, -
niin että puhelin oli vielä auki ja yhteys vielä toiminnassa, -
mittasin sen kuumeen, ja se oli 37 tasan.
Ja oli erikoista, että seuraavana yönä en yskäissyt -
kuin sellaisen pienen köhäyksen, eli se yskäkin oli poissa.
Ja ihmehän siinä tapahtui, todellinen ihme.
Samanlainen ihme kuin se, -
kun Pietarin vaimon äiti oli sairaana, -
ja Jeesus nuhteli kuumetta, ja kuume lähti.
Siellä tämä vanhempi nainen palveli Jeesusta ja opetuslapsia -
kuumeettomana ja terveenä.
Ja ihmettelin, miten tuollaista voi tapahtua.
Silloin, jos ihmiselle annetaan valtuutus tehdä parantamistekoja, -
tavallaan niin, että Jeesus itse vaikuttaa tuon tahtomisen -
Sanansa, sitomisen ja käskemisen perusteella, se vapauttaa sairaudesta.
Se on tietynlaista taistelua, -
ja se vapautti minut menemään rukousiltaan.
Kaikkea sitä, mitä Raamattu todistaa, ja vielä tänäkin aikana -
Jumalan teot todistavat, niin taisteluahan se on.
Entä sitten se itse kunkin rukouselämä, sinun, joka katsot tätä -
tai minun oma rukouselämäni? Eihän se aina ole niin helppoa -
sillä tavalla päivittäin rukoilla ja tuoda niitä asioita esiin, -
jotka nousevat sydämelle tai joiden puolesta on sopinut rukoilevansa.
Aika lailla erikoista oli, että siinäkin Herra tahtoo opettaa Sanansa kautta.
Esimerkiksi täällä Korinttolaiskirjeessä, -
se on 14. luvussa, -
Paavalilla on erikoinen opetus, jota varmaan hyvin harvoin toteutetaan.
Se on täällä 14. luvun jakeissa 14 ja 15.
"Sillä jos minä rukoilen kielillä puhuen, -
niin minun henkeni kyllä rukoilee, mutta ymmärrykseni on hedelmätön.
Kuinka siis on? Minun on rukoiltava hengelläni, -
mutta minun on rukoiltava myöskin ymmärrykselläni; -
minun on veisattava kiitosta hengelläni, -
mutta minun on veisattava myöskin ymmärrykselläni."
Tämä toteutui hyvin erikoisella tavalla, -
kun eräs ystävä kertoi rakkaasta pojastaan, -
joka teki töitä hyvin korkeassa paikassa yöllä.
Hän toivoi, että rukoilisin tuon pojan puolesta.
Ja kun olin rukoilemassa, muistin, eli siis Herra muistutti minua, -
että ehkä on tarpeen rukoilla omalla ymmärryksellä ja vielä lisäksi kielillä.
Tämä tuli ihan yllättäen, en ollut ennen rukoillut näin.
Tässä on kyllä niin päin, että ensin hengellä ja sitten ymmärryksellä, -
mutta sovittelin sen niin päin, -
että rukoilin ensin ymmärrykselläni, sen, mitä oma ajatusmaailmani tuotti, -
niin kuin ehkä suurin osa meidän rukouksista tapahtuu.
Ja siihen perään rukoilin myös kielillä, koska siinä on Jumalan salaisuudet.
Itse omassa rukouselämässäni -
ja ylipäätään kielillä puhumisen yhteydessä -
en ole jostain syystä ylettynyt -
selvittämään niitä kieliä, sitä sanomaa, joka niissä on, -
mutta niissähän on sisältö, Jumalan tahtoma sisältö.
Ja kun sitten rukoilin suomen kielen jälkeen muutaman minuutin kielillä, -
niin ajattelin, että nyt olen tarpeeksi rukoillut kielillä, -
mutta koin sydämessäni vahvasti, että ei, kun pitää vielä jatkaa -
sitä salaisuuksien rukoilemista Hengessä, kielillä rukoilemista.
Eli sain niin kuin ohjausta, ettei pidä lopettaa, vaan rukoilla Hengessä lisää.
Sen jälkeen huomasin, että rukous- elämä voikin muuttua toisenlaiseksi, -
kun rukoilee ensin jonkin aiheen puolesta ymmärryksellä, -
niin siihen voi sitten lisätä sen, mikä on kielillä rukousta.
Se, miten tämä voi toteutua, niin ehkä silloin, -
jos on läsnä niitä ihmisiä, jotka selittävät kieliä, -
niin kuulee, mitä se rukous siinä jatkossa sisältää.
Kaikki tuo, mitä rukoukseen liittyy, -
niin muistan joitakin tilanteita, joissa oikein Jumalan Henki -
antoi hyvin suuren halun ja voiman rukoilla tuntikaupalla, kylläkin niin, -
että rukoilin joko Euroopan eri maiden tai Suomen maakuntien puolesta, -
mutta siihen tuli hyvin erilaisia rukousaiheita.
Ja ne eivät olleet niinkään oman ajatusmaailmani tuotetta, -
vaan Jumala vahvisti Hengessään hyvin erikoisia ja erilaisia rukouksia -
maakuntiemme puolesta. Silloin koin myöskin, että joillakin alueilla -
oli enemmän Jumalan Hengen kirkkautta kuin toisilla alueilla.
Eli myös tuo Hengen virvoittava vaikutus antoi lisää tahtoa rukoilla, -
ja sitten se ikään kuin Pyhän Hengen voitelu lisäsi halua rukoilla.
Eli tämä erilaisuutena rukouselämään, -
sillä jos ajattelee, että nyt rukoilen vaikkapa kolme tai neljä tuntia, -
niin eihän se vain niin tahdo käydä, että jaksaa rukoilla niin kauan.
Turussa oli tällainen tapahtuma, -
että oli tarkoitus rukoilla pitkä aika ympäri vuorokauden, -
eli siellä oli useita ihmisiä rukoilemassa vuorotellen, -
niin kuin sitä sanotaan, 24/7, eli rukoilijat jokaiselle tunnille.
Ja nyt siinä olikin vain muutamia ilmoittautuneita, -
koska yliopistolla piti järjestää opiskelijoille viikonlopputapahtuma.
Viikkoa ennen minullekin sanottiin, että tuletko rukoilemaan.
Pitäisi rukoilla vähän pidempi aika, kun rukoilijoita on vähän.
No lupauduin sitten neljäksi tunniksi, seuraavana päivänä myös neljäksi -
ja kolmantena päivänä vielä kolmeksi tunniksi, -
sen mukaan, kun työtehtäviltäni kerkesin.
Ja se oli hyvin erikoista, sillä vähän kauhistuin, -
etten ollut koskaan rukoillut neljää tuntia päivässä tai yössä.
Ja silloin, kun se alkoi toteutua, niin se oli kevätaikaa, -
ja tuli mieleen, että nyt on syytä rukoilla koulumaailman puolesta.
Tiesin paljon kouluja Turun alueella, -
tiesin, että siellä oli monia luokkia ja rinnakkaisluokkia, -
monia perheitä, joista lapset tulivat, opettajia, opettajien perheitä -
ja niitä eri aineita, joita siellä opetettiin.
Hyvänen aika, siitähän tuli heti pitkä rukous!
No sitten muistin monia sairaaloita. No niin, siellä oli hoitajat, -
potilaat, lääkärit ja se koko sairauksien maailma.
Hyvänen aika! Sitten tuli mieleen, että siihen aikaan oli puhelinluettelo.
Sieltähän löytyi poliisilaitos ja oikeuslaitos.
Kyllä vain löytyi niin paljon rukousaiheita, että ihmettelin, -
enhän ollut koskaan ajatellutkaan, että olisi syytä rukoilla -
yhteiskunnassa monien asioiden puolesta. Ei vain seurakunnan, -
niin kuin monet uskovat tekevät, vaan koko yhteiskunta tarvitsee rukousta.
Oli muuten merkillistä, että tuon tilanteen jälkeen, -
samana päivänä, kun seuraava rukoilija tuli, -
niin kyllä se rukouksen ilmapiiri tahtoi jatkua vielä kotonakin.
Eli se vaikeus, jota etukäteen pelkäsin, -
niin sehän tuottikin sen, että se rukouksen maailma -
avautui sisimmässä eri tavalla kuin siihen asti.
Ja ystävä, kun tuo missio aikanaan oli Turun alueella -
tai se oli koko Varsinais-Suomessa Helsinki-mission jälkeen, -
niin siinäkin oli päädytty siihen, että kuukauden ajan etukäteen -
ja vielä sen missiokuukauden ajan oli tuo ympärivuorokautinen rukous.
Kun se tapahtuu yhdessä paikassa, niin se on kyllä mahdollista, -
että aina tulee se seuraava rukoilija ja niin edelleen.
Tietysti yöajan rukoilijoiden löytäminen on ehkä vaikeampaa, -
mutta jos on 50 rukoilijaa tai vähän enemmänkin, niin kyllä se onnistuu.
Ja nykyään oikein ihmettelen, kun on tällainen rukouksen ilmapiiri, -
että pyydetään, että tulisi se suuri herätys Suomeen, -
että voisiko siinä olla yhtenä osana rukoustaistelu, -
se, että me antaudumme Pyhän Hengen vietäviksi -
siihen rukousmaailmaan. Silloin aiheita kyllä löytyy -
ja voimme luottaa, että Puolustaja puolustaa rukoilijaa -
niin kuin Jeesuksen lupaus on, että anokaa, niin teille annetaan, -
etsikää, niin te löydätte, kolkuttakaa, niin teille avataan, -
sillä jokainen anova saa, etsivä löytää ja kolkuttavalle avataan.
Tai sitten, että mene kammioosi, sulje ovesi ja rukoile Isääsi, -
niin Isäsi maksaa sinulle.
Uskon, että tuo rukoustaistelu Suomessa olisi hyvin ajankohtainen -
ja tarpeellinen asia. Rukoilemme tässäkin.
Kiitos Puolustaja, Pyhä Henki, Sinä, joka lähetettiin -
tulena opetuslasten sisimpään, voimaksi korkeudesta.
Laske Suomen kansan rukoilijoiden ylle Pyhän Henkesi voitelu ja voima -
siihen taisteluun, joka on hyvin tarpeellista -
myöskin vastavoimia vastaan, -
mutta myös rukousaiheita kaikilla alueilla löytyy riittävästi.
Vahvista rukoilijoita ja nosta lisää sitä rukoilevien uskovien joukkoa, -
jossa voima ei lopu, -
vaan tuli sytyttää koskettaessaan rukoilijaa. Aamen.
Tekstitys: Anni Lähteenmäki